Italozgatnál, de félsz, hogy felszaladnak a kilók? Mutatjuk, mit kell innod
Írta: Géza Café Utoljára frissült: 2018. április 26. 07:57
A fitnesz megszállottjai a sörhas lötyögő réme miatt bojkottálják a sört, pedig a folyékony kenyér moderált fogyasztása elősegítheti a cukorbetegség megelőzését. Ebben a kutatásban 70.000 embert vizsgáltak, a végeredmény pedig az lett, hogy akik heti 3-4 sört ittak meg, 27 százalékkal kisebb eséllyel szenvedtek ettől a betegségtől.
Az viszont kétségtelen, hogy kalóriákban nem szegény ez az ital (átlagosan 215 kcal/0,5 dl), úgyhogy a rögeszmés számlálóknak ez biztosan nem jó megoldás. Nemrég kiderült, hogy vodkát kell innia annak, aki nem akar hízni, az orosz nedűben van ugyanis a legkevesebb kalória az alkoholfélék közül.
Tisztán persze nem sokan szeretik a vodkát, úgyhogy egy kis szódával "felütheted" az italodat. Utóbbiban egyáltalán nincs kalória, úgyhogy a kilókat nem ez a pia fogja felpakolni rád. A szénsav miatt mondjuk érdemes óvatosnak lenned az adagolással, ez ugyanis gyorsabban beüt, mint a szénsavmentes italok. Kellemes estét, aztán csak mértékkel!